《晒蚬》
明代·杨碧

长江俯清溪，粤乡多介族。车螯与蛤蜊，引类为尔属。

负甲小逾与，沙泥聊自足。南熏舞老稚，携罨日相逐。

野情超鲜腥，荡析适盈掬。芼以苏蒜盐，吻合香贮腹。

不樵堕涧松，登瓦事庭曝。未辄一饷间，破齿风味独。

披襟坐茅茨，拉侪注醽醁。昔卷龟壳如，何须举山肉。

倾海仍独醒，恨靡荐金屋。渴来烧月铛，馀馨漱寒玉。

作者简介：杨碧，海南卫（今海南省）人。自少工诗，旁通真草篆隶。明正德《琼台志》卷三七有传。